ระทึก! ไฟไหม้เซ็นทรัลเวิลด์ ปชช.หนีตายวุ่น! พบชายดิ่งตึกดับ 1 ราย
ระทึก! ไฟไหม้เซ็นทรัลเวิลด์ ปชช.หนีตายวุ่น! พบชายดิ่งตึกดับ 1 ราย
11 เม.ย. 2562

ผู้สื่อข่าวรายงานว่า เมื่อเวลาประมาณ 17.30 น. (10 เม.ย.62) เกิดเหตุเพลิงไหม้ที่บริเวณชั้น 8 ทางเซ็นทรัลเวิลด์ โซนติดกับโรงแรมแกรนด์เซ็นทารา แกรนด์  และบางกอก คอนเวนชัน เซ็นเตอร์ แอท เซ็นทรัลเวิลด์ พื้นที่เขตปทุมวัน เพลิงลุกไหม้กลุ่มควันพวยพุ่งรุนแรงทั่ว จนสัญญาณเตือนไฟไหม้ดังพนักงานและผู้ที่อยู่ภายในตึกต่างวิ่งออกมาอย่างโกลาหล
โดยเมื่อเวลาประมาณ 18.00 น. กลุ่มควันดำพวยพุ่งรุนแรงที่บริวเวณชั้นเจ็ดของอาคารบี ชาย 2 คนพยายามหนีเพลิงที่ลุกไหม้ ทิ้งร่างออกจากกระจกอาคาร ร่างกระแทกหลังคาด้านล่าง ท่ามกลางเสียงร้องห้ามของผู้คนที่เห็นเหตุการณ์ เบื้องต้นมีรายงานว่าเสียชีวิตแล้วหนึ่งราย ขณะที่มีรายงานว่ามีผู้ติดอยู่ภายในนับ 100 คน
อย่างไรก็ดี รายงานล่าสุด พบว่าทางห้างเซ็นทรัลเวิลด์มีการสั่งปิดห้างและอพยพคนออกมาเป็นที่เรียบร้อยแล้ว